**DĖL ROKIŠKIO R. PANEMUNĖLIO MOKYKLOS-DAUGIAFUNKCIO CENTRO**

**VIDAUS STRUKTŪROS PERTVARKYMO**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 1 ir 4 punktais, Lietuvos Respublikos švietimo įstatymo 44 straipsnio 4, 5 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis (aktuali redakcija), patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimo Nr. TS-108 „Dėl Rokiškio rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano patvirtinimo“, Rokiškio rajono savivaldybės taryba nusprendžia:

1. Pertvarkyti 2020 m. birželio 30 d. Rokiškio r. Panemunėlio mokyklos-daugiafunkcio centro vidaus struktūrą, nuo 2020 m. rugsėjo 1 d. nutraukiant pagrindinio ugdymo I dalies programos vykdymą.

2. Įpareigoti Panemunėlio mokyklos-daugiafunkcio centro direktorių:

2.1. ne vėliau kaip per vieną mėnesį nuo šio sprendimo priėmimo dienos raštu pranešti visiems mokiniams ir jų tėvams (globėjams, rūpintojams) apie įstaigos vidaus struktūros pertvarkymą nutraukiant pagrindinio ugdymo I dalies programos vykdymą;

2.2. įspėti darbuotojus dėl jų atleidimo iš darbo, atlikti visus kitus su darbo santykiais susijusius juridinius veiksmus ir su jais atsiskaityti įstatymų nustatyta tvarka ir terminais;

2.3. parengti iki 2020 m. kovo 15 d. naujos redakcijos Rokiškio r. Panemunėlio mokyklos-daugiafunkcio centro nuostatų projektą ir jį pateikti Švietimo, kultūros ir sporto skyriui.

Šis sprendimas per vieną mėnesį gali būti skundžiamas Lietuvos Respublikos administracinių ginčų komisijos Panevėžio apygardos skyriui, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL ROKIŠKIO R. PANEMUNĖLIO MOKYKLOS-DAUGIAFUNKCIO CENTRO VIDAUS STRUKTŪROS PERTVARKYMO“**

**AIŠKINAMASIS RAŠTAS**

2020 m. vasario 27 d.

Rokiškis

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pertvarkyti Panemunėlio mokyklos-daugiafunkcio centro vidaus struktūrą; Įpareigoti Panemunėlio mokyklos-daugiafunkcio centro direktorių atlikti veiksmus, susijusius su įstaigos vidaus struktūros pertvarka.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Biudžetinių įstaigų įstatymas, Lietuvos Respublikos švietimo įstatymas, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas.

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo 14 punkte nurodyta, kad vykdomas Rokiškio r. Panemunėlio mokyklos-daugiafunkcio centro vidaus struktūros pertvarkymas – 2020-06-30 mokykla nutraukia pagrindinio ugdymo pirmos dalies programos vykdymą. Vidaus struktūros pertvarkymas susijęs su vis mažėjančiu mokinių skaičiumi.

Mokiniai. 2019-2020 m. m. 1-8 klasėse mokosi 28 mokiniai.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 kl. | 2 kl. | 3 kl. | 4 kl. | **Iš viso** | 5 kl. | 6 kl. | 7 kl. | 8 kl. | **Iš viso** | **Bendras skaičius** |
| 2 | 5 | 3 | 3 | **13** | 3 | 3 | 2 | 7 | **15** | **28** |

Koks būtų vaikų skaičius 2020-2021 m. m. (2020-02-05 duomenimis) :

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1 kl. | 2 kl. | 3 kl. | 4 kl. | **Iš viso** | 5 kl. | 6 kl. | 7 kl. | 8 kl. | **Iš viso** | **Bendras skaičius** |
| 4 | 2 | 5 | 3 | **14** | 3 | 3 | 3 | 2 | **11** | **25** |

Esant tokiam vaikų skaičiui, nėra tikslinga vykdyti pagrindinio ugdymo pirmos dalies programos. Susidaro sudėtinga situacija įgyvendinti ugdymo planą, užtikrinti ugdymo kokybę jungtinėse klasėse. Taip pat klasių komplektavimas neatitinka reglamentuojančių teisės aktų reikalavimų.

Vidaus struktūros pertvarkymo klausimas 2019-11-28 pristatytas įstaigos bendruomenei, dalyvaujant savivaldybės atstovams.

Informacija apie 5-8 klasėse dirbančius mokytojus. 2019–2020 m. m. 5–8 klasėse mokomuosius dalykus dėsto viso 12 mokytojų: 8 mokytojai dirba kitose Rokiškio rajono ir Kupiškio rajono mokyklose (jų darbo krūviai Panemunėlio mokykloje-daugiafunkciame centre nedideli – nuo 0,12 iki 0,22 et.); 2 mokytojai yra pensinio amžiaus; 1 mokytojui sumažės darbo krūvis 0,40 et.; 1 mokytoja (anglų kalbos), turinti 0,72 et., neteks darbo.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Rokiškio rajono savivaldybės tarybos 2016 m. balandžio 29 d. sprendimu Nr. TS-108, įgyvendinimas. Bus užtikrintas efektyvesnis išteklių naudojimas;

**neigiamos** – nenumatyta.

**Kokia sprendimo nauda Rokiškio rajono gyventojams.** 1–4 klasių mokiniai nuo 2020-09-01 tęs mokymąsi toje pačioje mokykloje. 5–8 kl. mokiniams bus sudaryta galimybė mokytis ne jungtinėse klasėse, turės daugiau galimybių tenkinti savo poreikius neformalaus švietimo veikloje.Mokiniai į Kamajų A. Strazdo gimnaziją

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė